Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4940

2008. július 01-től alkalmazható 4.7.7 2008 július 01-től minden 1. és 2. teljesítmény osztályú forgószárnyas légijárművet szereljenek fel legalább egy darab automatikus ELT berendezéssel, és a 4.5.1 a) alpontban leírtak szerinti vízfelszín feletti üzemeltetés esetére pedig mentőtutajonként vagy mentőmellényenként szereljenek fel legalább egy darab automatikus ELT berendezéssel és legalább egy darab (ELT/S) berendezéssel. 4.7.8 2008 július 01-től minden 3. teljesítmény osztályú forgószárnyas légijárművet szereljenek fel legalább egy darab automatikus ELT berendezéssel, és a 4.5.1 b) alpontban leírtak szerinti vízfelszín feletti üzemeltetés esetére pedig mentőtutajonként vagy mentőmellényenként szereljenek fel legalább egy darab automatikus ELT berendezéssel és legalább egy darab (ELT/S) berendezéssel. 4.7.9 A fenti 4.7.7 és 4.7.8 pontok alapján felszerelt vészhelyzeti helyjeladó (ELT) berendezés a 10. Annex III. kötet vonatkozó előírásai szerint üzemeljen. Megjegyzés: A vészhelyzeti helyjeladó (ELT) számának, típusának és a légijárművön való elhelyezésének valamint az uszóképességet támogató kiegészítő rendszerének megfelelő kiválasztása adja a legnagyobb esélyt a vészhelyzeti helyjeladó (ELT) működésbe hozására, amennyiben a kutatás és mentés szempontjából különösen nehéz területeket is beleértve, a víz vagy a szárazföld felett repülő légijárművet baleset érné. Az adóegység elhelyezése a legfontosabb tényező az optimális törés és tűz elleni védelem biztosításában. Az automatikus működésű beépített vészhelyzeti helyjeladó (ELT) vezérlő és kapcsoló eszközeinek (aktíváló kijelzők) elhelyezésénél és a kapcsolódó üzemeltetési eljárások kialakításánál tekintetbe kell venni a figyelmetlenségből adódó működésbe hozatal gyors felismerésének, valamint a manuális bekapcsolás esetén a személyzet általi könnyű kezelhetőség igényeit. 4.8 A nagy repülési magasságon üzemeltetett összes forgószárnyas légijármű Megjegyzés: A szövegben alkalmazott abszolút légnyomás értékeknek megfelelő, a nemzetközi műlégkör alapján meghatározott megközelítő magasságok a következők: Abszolút légnyomás magasság – méter magasság – láb 700 hPa 10 000 620 hPa 13 000 376 hPa 25 000 4.8.1 Azt a forgószárnyas légijárművet, amelyet olyan repülési magasságokon kívánnak üzemeltetni, amelyeken a személyek részére rendszeresített kabin(ok)ban a légnyomás 700 hPa értéknél alacsonyabb lesz, szereljenek fel oxigén tároló és adagoló berendezéssel, amely lehetővé teszi a 2.3.8.1 pontban előírt oxigén készlet tárolását és szükség szerinti adagolását. 4.8.2 Azt a forgószárnyas légijárművet, amelyet olyan repülési magasságokon kívánnak üzemeltetni, amelyeken az atmoszférikus légnyomás 700 hPa értéknél alacsonyabb lesz, azonban a forgószárnyas légijármű személyek részére rendszeresített kabinjá(i)ban megfelelő módszerekkel 700 hPa értéknél nagyobb nyomást biztosítanak, szereljenek fel oxigén tároló és adagoló berendezéssel, amely lehetővé teszi a 2.3.8.2 pontban előírt oxigén készlet tárolását és szükség szerinti adagolását. 4.8.3 Azt a forgószárnyas légijárművet, amelyet olyan repülési magasságokon kívánnak üzemeltetni, amelyeken az atmoszférikus légnyomás 376 hPa értéknél magasabb, azonban a forgószárnyas légijármű négy percen belül nem tud olyan biztonságosan olyan repülési magasságra süllyedni, amelyen az atmoszférikus légnyomás értéke 620 hPa és amelynek egyedi légialkalmassági bizonyítványát 1998 november 9-én vagy ezt követően adták ki, a 2.3.8.2 pont előírásának megfelelő automatikusan működésbe lépő oxigén berendezéssel szereljenek fel. Az oxigén adagoló eszközök teljes száma legalább 10 %-al több legyen, mint az utasok és utaskabin személyzet üléseinek száma. 4.8.4 Ajánlás – Azt a forgószárnyas légijárművet, amelyet olyan repülési magasságokon kívánnak üzemeltetni, amelyeken az atmoszférikus légnyomás 376 hPa értéknél magasabb, azonban a forgószárnyas légijármű négy percen belül nem tud olyan biztonságosan olyan repülési magasságra süllyedni, amelyen az atmoszférikus légnyomás értéke 620 hPa és amelynek egyedi légialkalmassági bizonyítványát 1998 november 9. előtt adták ki a 2.3.8.2 pont előírásának megfelelő automatikusan működésbe lépő oxigén berendezéssel, szereljenek fel. Az oxigén adagoló eszközök teljes száma legalább 10 %-al több legyen, mint az utasok és utaskabin személyzet üléseinek száma. 4.9 Jegesedési körülmények között üzemeltetett összes forgószárnyas légijármű Az összes olyan forgószárnyas légijárművet, amely ténylegesen jelentett vagy várható jegesedési időjárási körülmények között üzemeltetnek, alkalmas jegesedést gátló és/vagy jégtelenítő rendszerrel szereljenek fel. 4.10 Forgószárnyas légijárművek amikor utasokat szállítanak – időjárás-felderítő radarberendezés Ajánlás – A forgószárnyas légijárműveket, amikor azok utasokat szállítanak és ezeket olyan területeken üzemeltetik, amelyeken éjszaka vagy műszeres időjárási körülmények között az időjárás-felderítő radarberendezéssel várhatóan idejében felderíthető zivatarok és más gyakorlatilag veszélyt jelentő időjárási jelenségek fordulhatnak elő, üzemképes időjárás-felderítő radarberendezéssel vagy más szignifikáns időjárási jelenség jelzőkészülékkel szereljék fel. 4.11 Minden olyan forgószárnyas légijármű, amely megfelel a

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes